Държавен вестник, бр. 62, 2023 г., стр. 5

БРОЙ  62	
Д Ъ Р Ж А В Е Н  В Е С Т Н И К 	
СТР.  5  
(4) Решенията се вземат с единодушие, а 
при липса на такова – с мнозинство повече 
от половината от състава на съвета. 
Чл. 5. (1) Съветът се състои от председател, 
заместник-председател и членове. Председател 
на съвета е министър-председателят или опре-
делен с негова заповед член на Министерския 
съвет. Заместник-председателят на съвета се 
определя от министър-председателя измежду 
членовете на съвета, който в отсъствие на 
председателя изпълнява неговите функции.
(2) Членове на съвета са:
1. министърът на правосъдието;
2. министърът на вътрешните работи;
3. министърът на финансите;
4. министърът на външните работи;
5. министърът на транспорта и съобще-
нията;
6. министърът на електронното управление;
7. главният прокурор на Република Бъл-
гария;
8. председателят на Върховния касационен 
съд;
9. председателят на Върховния админис­
тративен съд;
10. управителят на Българската народна 
банка;
11. председателят на Държавна агенция 
„Национална сигурност“;
12. председателят на Комисията за финан-
сов надзор;
13. председателят на Комисията за регу-
лиране на съобщенията;
14. председателят на Комисията за проти-
водействие на корупцията и за отнемане на 
незаконно придобитото имущество;
15. изпълнителният директор на Нацио-
налната агенция за приходите;
16. директорът на Агенция „Митници“;
17. изпълнителният директор на Агенцията 
по вписванията.
(3) Член на съвета, както и заместник-пред-
седателят на съвета могат да бъдат замества-
ни от оправомощен от тях представител на 
съответния орган или институция. 
(4) Председателят на съвета:
1. представлява съвета;
2. ръководи заседанията на съвета, определя 
дневния ред и насрочва извънредни заседания 
на съвета;
3. съвместно със заместник-председателя 
организира и координира изпълнението на 
решенията на съвета;
4. при необходимост привлича представи-
тели и на други органи и институции.
Чл. 6. (1) Председателят на съвета опре-
деля секретар на съвета, който организира 
и обезпечава провеждането на заседанията.
(2) Съветът се подпомага организационно-
технически от секретариат, определен със 
заповед на министър-председателя.
Чл. 7. Органите и институциите, на които 
Конституцията или друг нормативен акт въз-
лагат изпълнението на политики, мерки или 
дейности по чл. 3, предоставят необходимата 
информация за осъществяване на Национал-
ния механизъм за определяне на политиките 
и за координация в сферата на мерките за 
борба с изпирането на пари и финансирането 
на тероризма, както и предложения за нови 
мерки и дейности, в случай че имат такива.
Чл. 8. (1) Съветът провежда редовни за-
седания на всеки шест месеца в сградата на 
Министерския съвет. 
(2) Извънредни заседания се провеждат по 
инициатива на председателя или по искане 
на 1/3 от състава на съвета.
(3) При свикване на извънредно заседание 
задължително се посочват въпросите, които 
ще се обсъждат, и членовете на съвета, които 
ще докладват по тях. 
(4) Съветът провежда заседание, ако при-
съства повече от половината от състава му.
Чл. 9. Когато естеството на обсъжданите 
въпроси във връзка с напредъка и изпълнени-
ето на мерки и дейности по чл. 3 налага това, 
на заседанията могат да бъдат канени според 
тяхната компетентност и представители на 
други институции. За осигуряване на работата 
на съвета може да бъдат искани информация 
и становища от други компетентни органи и 
институции.
Чл. 10. (1) Информацията и материалите 
за редовните заседания се изпращат от съ-
ответния орган или институция съобразно 
компетентността им до секретариата на съвета 
в 7-дневен срок преди заседанието. 
(2) Секретариатът обобщава информацията 
и материалите за редовните заседания и ги 
изпраща на участниците в съвета не по-късно 
от 3 дни преди датата на заседанието, а за 
извънредните заседания – след постъпването 
им в секретариата, но не по-късно от един 
ден преди заседанието.
Чл. 11. (1) За всяко заседание на съвета се 
съставя протокол, в който се отразяват доклад­
ваните въпроси, обсъжданията, изразените 
становища и приетите решения.
(2) Протоколът се подписва от председа-
теля на съвета, ръководил заседанието, и от 
секретаря. 
Чл. 12. Секретариатът на съвета:
1. осъществява оперативното взаимодейст-
вие на съвета с други държавни органи и 
институции;
2. обобщава получената информация и 
изготвя проект на докладите;
3. изготвя протоколите от заседанията на 
съвета;
4. публикува докладите и протоколите на 
съвета на страницата на съвета на Портала 
за консултативните съвети;